ДОГОВОР

№ ОП - / 2019г.

Днес, 2019г. в гр. София, се сключи настоящия договор между:

„БДЖ-Товарни превози” ЕООД, със седалище и адрес на управление: гр. София, п.к. 1080, Столична община, район "Средец", ул. "Иван Вазов" № 3, вписано в Търговския регистър при Агенцията по вписванията с ЕИК 175403856, представлявано от инж. Любомир Симеонов Илиев- Управител, наричано по-долу за краткост "ВЪЗЛОЖИТЕЛ",

и

„ " със седалище и адрес на управление: гр. , община ……… , ул. " " № , вписано в Търговския регистър при Агенция по вписванията с ЕИК : , представлявано от , наричано по-долу за краткост "ИЗПЪЛНИТЕЛ",

**на основание чл.194, ал.1 от Закона за обществените поръчки /ЗОП/, във връзка с открита обществена поръчка - събиране на оферти с обява, проведена при спазване на условията и реда на Глава двадесет и шеста от ЗОП и утвърден Протокол с pег. № ……/………2019г. от Управителя на „БДЖ - Товарни превози" ЕООД за разглеждане, оценка и класиране на офертите в обществена поръчка с предмет:** ……………………….., се сключи настоящият договор при следните условия:

I. ПРЕДМЕТ НА ДОГОВОРА

Чл.1.(1). ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу възнаграждение, при условията на настоящия договор, доставка на резервни части, поддръжка и ремонт (без извършване на годишен технически преглед) на моторни превозни средства, собственост на ВЪЗЛОЖИТЕЛЯ, включени в „СПИСЪК-РАЗПРЕДЕЛЕНИЕ НА ЛЕКИ И ТОВАРНИ АВТОМОБИЛИ В ЕКСПЛОАТАЦИЯ СОБСТВЕНОСТ НА БДЖ –ТП, КОИТО ЩЕ СЕ РЕМОНТИРАТ В СЕРВИЗ" - Приложение № 2 към настоящия договор.

**(2)** Броят на автомобилите по ал.1 може да бъде допълван или намаляван в периода на действие на настоящия договор, по предложение на ВЪЗЛОЖИТЕЛЯ.

**(3)** Услугите и доставките, предмет на този договор, се извършват в съответствие с Техническите изискванията на ВЪЗЛОЖИТЕЛЯ - Приложение № 1 към настоящия договор и Техническото предложение на ИЗПЪЛНИТЕЛЯ - Приложение № 3 към настоящия договор.

**(4)** ИЗПЪЛНИТЕЛЯТ се задължава да доставя резервни части, материали и консумативи (без автомобилни гуми и акумулатори), необходими за извършване на техническото обслужване и ремонта на моторните превозни средства, собственост на ВЪЗЛОЖИТЕЛЯ, които да са оригинални, нови и неупотребявани, придружени със сертификат/документ за произход и качество. Доставяните и влагани в моторните превозни средства резервни части, следва да отговарят на техническите стандарти на производителя за съответната марка и модел МПС.

**(5)** Техническото обслужване и поддръжката включват извършването им в пълен обем и периодичност, съгласно предписаното от завода производител на съответната марка и модел моторно превозно средство, през целия период на действие на договора.

**(6)** Ремонтът на моторните превозни средства обхваща отстраняване на констатирани повреди/неизправности по автомобила при извършване на техническото обслужване или възникнали по време на експлоатацията на автомобила и включва:

* електрическа инсталация, съединител, предавателни и раздатъчни кутии, ходова част, кормилно управление, спирачна уредба, вентилационно-отоплителна и климатична инсталация, хидравлична система, подмяна, баланс, монтаж, демонтаж, ремонт на гуми, изправяне на джанти и др.
* доставка на оригинални резервни части, необходими за поддръжката на автомобилите и тяхната изправност;
* бояджийски и тенекеджийски ремонти, тапицерски услуги.
* други ремонти при възникнала необходимост.

**(7)** ИЗПЪЛНИТЕЛЯТ приема да извършва при необходимост ремонт на моторни превозни средства на ВЪЗЛОЖИТЕЛЯ, които не са посочени в Приложение № 2 към настоящия договор, до стойността на договора.

**(8)** В случай че ИЗПЪЛНИТЕЛЯТ е обявил в офертата си ползване на подизпълнител/ли, то следва да сключи договор/договори за подизпълнение с посочените в офертата му подизпълнители в срок от 5 /пет/ дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3  
/три/ дневен срок.

II. СРОК НА ДОГОВОРА. МЯСТО НА ИЗПЪЛНЕНИЕ

Чл.2. (1). Настоящият договор се сключва за срок от 1 (една) година, считано от датата на подписването му или до достигане на максималната му стойност, визирана в чл.3, ал.2.

**(2).** Предметът на поръчката, ще се изпълнява по местодомуването на МПС, описано в Приложение № 2 към настоящия договор.

III. ЦЕНИ, РЕД И СРОКОВЕ НА ПЛАЩАНЕ

Чл**.3**.(1). ВЪЗЛОЖИТЕЛЯТ се задължава да заплати на ИЗПЪЛНИТЕЛЯ за доставката на резервни части, поддръжката и ремонта цена, посочена в ценовото предложение на ИЗПЪЛНИТЕЛЯ – Приложение № 4, неразделна част от този договор

(2). Общата стойност на договора възлиза на .............. (.......словом......) лева без ДДС.

(3) . ВЪЗЛОЖИТЕЛЯТ заплаща цената на вложения труд в лева за 1 (един) сервизен  
час (нормочас), съгласно „Ценовото предложение" на ИЗПЪЛНИТЕЛЯ - Приложение № 4, неразделна част от настоящия договор, в размер на …./словом/ лева без ДДС. Цената за вложен труд за 1 (един) сервизен час (нормочас) остава непроменена за целия срок на действие на договора.

(4). ВЪЗЛОЖИТЕЛЯТ заплаща вложените резервни части и консумативи, различни от описаните в приложената таблица към Ценовото предложение на ИЗПЪЛНИТЕЛЯ, намалени с …….. % отстъпка, съгласно Ценовото предложение - Приложение № 4, неразделна част от настоящия договор.

1. Времетраенето за техническо обслужване и ремонт на моторните превозни средства на ВЪЗЛОЖИТЕЛЯ не може да превишава времетраенето, определено съгласно инструкциите на производителя на съответната марка и модел МПС, като за всяко извършено техническо обслужване и ремонт на МПС, ИЗПЪЛНИТЕЛЯТ посочва часовата ставка.
2. ВЪЗЛОЖИТЕЛЯТ заплаща на ИЗПЪЛНИТЕЛЯ стойността на извършените ремонти и техническо обслужване на моторните превозни средства, в срок до 30 (тридесет**)** дни от получаване на:

а) оригинална данъчна фактура, издадена на името на "БДЖ – Товарни превози" ЕООД, с адрес: гр. София - 1080, ул. "Иван Вазов" № 3 с МОЛ - инж.Любомир Илиев- Управител, съдържаща:

- № и предмет на договора;

- вид на извършените работи;

- цена на вложените резервни части и консумативи по приложената таблица към Ценовото предложение;

- цена на вложените резервни части и консумативи извън описаните в приложената таблица към Ценовото предложение, намалена с предложената отстъпка (в случай, че е приложимо);

- цената на вложения труд, съобразно времетраенето на извършените дейности, с посочена часова ставка.

б) приемо - предавателен протокол, подписан от оправомощени представители на двете страни, съдържащ опис на извършените дейности, вложените резервни части, материали, консумативи и тяхната цена, намалена с отстъпката; цената на вложения труд, съобразно времетраенето на извършените дейности и часовата ставка;

в) документ, доказващ качеството на резервните части – сертификати за произход и качество.

1. . Плащанията се извършват в лева по банков път, по следната банкова сметка на ИЗПЪЛНИТЕЛЯ:

Банка:

IBAN:

BIC :

1. . При промяна на банковата сметка, ИЗПЪЛНИТЕЛЯТ се задължава да уведоми писмено ВЪЗЛОЖИТЕЛЯ в 3 (три) дневен срок от промяната. При неизпълнение на това задължение всички плащания от страна на ВЪЗЛОЖИТЕЛЯ по посочената в настоящия договор банкова сметка се считат за валидни.
2. . Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя.

**(10)** Разплащанията по предходната алинея се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му. ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

**(11)** ВЪЗЛОЖИТЕЛЯТ има право да откаже плащането на подизпълнителя, когато искането за плащане е оспорено, до момента на отстраняване на причината за отказа.

IV. ИЗИСКВАНИЯ ЗА ИЗВЪРШВАНЕ НА ТЕХНИЧЕСКОТО ОБЛУЖВАНЕ И РЕМОНТА.

Чл**. 4**. ИЗПЪЛНИТЕЛЯТ се задължава да приема описаните в Приложение № 4 към настоящия договор МПС на ВЪЗЛОЖИТЕЛЯ с предимство, в рамките на един работен ден, без предварително записване.

Чл. **5**. ИЗПЪЛНИТЕЛЯТ ще извършва техническо обслужване и ремонт на моторните превозни средства на ВЪЗЛОЖИТЕЛЯ, съобразно обхватът на тези услуги, посочен в чл.1, ал. 4 и 5 от настоящия договор.

Чл.6.(1). ИЗПЪЛНИТЕЛЯТ ще извършва услугите, предмет на настоящия договор в следните срокове:

* за леки ремонти (основни и спомагателни агрегати, при които не се налага техния демонтаж): до 2 /два/ работни дни, считано от момента на предаване на автомобила в сервизната база;
* за средно тежки ремонти (при които не се налага демонтаж на основни агрегати): до 5 /пет/ работни дни от момента на предаване на автомобила в сервизната база;
* за тежки ремонти (при които се налага демонтаж на основни агрегати): до 12 /дванадесет/ работни дни от момента на заявяване на ремонта.

1. Влагането на резервни части при ремонта се осъществява след предварително съгласуване с ВЪЗЛОЖИТЕЛЯ, включително по отношение на цената им.
2. ИЗПЪЛНИТЕЛЯТ се задължава, в срок до 60 календарни дни от сключването на договора, да извърши за своя сметка първоначален технически преглед, при който да бъдат диагностицирани основните системи, възли и агрегати на автомобилната техника, като данните с резултатите се въвеждат в сервизния регистър и в сервизната книжка на всяко МПС.

Чл.7.(1). Заявките за всяка отделна възникнала необходимост на ВЪЗЛОЖИТЕЛЯ от техническо обслужване и ремонт на МПС, се приемат на място от оторизирани представители на ИЗПЪЛНИТЕЛЯ, по всяко време в рамките на работното време на сервизната база на ИЗПЪЛНИТЕЛЯ.

1. Предаването на всяко МПС за ремонт в сервизната база на ИЗПЪЛНИТЕЛЯ се удостоверява с приемо-предавателен протокол (ремонтна карта), подписан от оправомощени представители на двете страни, съдържащ:

* Име и фамилия на лицето предало моторното превозно средство и телефон за контакти;
* Име и фамилия на лицето приело моторното превозно средство и телефон за контакти;
* Заявена техническа неизправност на МПС, рег. № на МПС, марка и модел;
* Дата и час на постъпване на МПС за ремонт.

1. . Получаването на МПС след извършването на ремонт от сервизната база на ИЗПЪЛНИТЕЛЯ се удостоверява с приемо-предавателен протокол (ремонтна карта), подписан от оправомощени представители на двете страни, съдържащ:

* Име и фамилия на лицето предало отремонтираното МПС;
* Име и фамилия на лицето приело отремонтираното МПС;
* Опис на извършените ремонтни дейности и вложени резервни части и консумативи, с посочени цени, търговски отстъпки и крайна цена;
* Показания на километража;
* Гаранционна карта.

1. . ИЗПЪЛНИТЕЛЯТ се задължава за всеки извършен ремонт на МПС, да попълва стриктно сервизните книжки на автомобилите, като вписва следните минимални данни: обем на ремонта - видове операции и вложени резервни части, показания на километраж, часова ставка, дата на извършване на ремонта.

Чл.8.(1). ИЗПЪЛНИТЕЛЯТ се задължава при осъществяване на техническото обслужване и ремонт на МПС на ВЪЗЛОЖИТЕЛЯ да влага части, които са оригинални, нови, неупотребявани и притежават сертификат за произход и качество, издаден от производителя. Доставяните и влагани в моторните превозни средства на ВЪЗЛОЖИТЕЛЯ резервни части, следва да отговарят на техническите стандарти на производителя за съответната марка и модел МПС.

(2). При липса на складова наличност на резервна част, необходимите части се доставят в срок до 2 работни дни от установяване на необходимостта от подмяна. В този случай сроковете за ремонт по чл.6, ал. 1 от настоящия договор се удължават със срока на доставка на резервните части, но не се удължава времетраенето /часовата ставка/ на работните операции, определено, съгласно чл.3, ал.5 от настоящия договор.

V. ПРАВА И ЗАДЪЛЖЕНИЯ НА СТРАНИТЕ

Чл. 9. ВЪЗЛОЖИТЕЛЯТ се задължава:

1. при точно изпълнение, да заплати уговореното възнаграждение по реда и при условията на настоящия договор.
2. да определи свой оправомощен представител по настоящия договор, който има право да подписва протоколите по чл.7, ал.2 и ал.3 от договора и да уведоми за това ИЗПЪЛНИТЕЛЯ.

**Чл.**10. ВЪЗЛОЖИТЕЛЯТ има право:

**1**. да изисква и получи от ИЗПЪЛНИТЕЛЯ пълно, качествено и в срок изпълнение на задълженията по този договор;

1. да изисква от ИЗПЪЛНИТЕЛЯ по всяко време да му представи информация за извършените услуги по техническо обслужване, поддръжка и ремонт на моторните превозни средства;
2. да откаже приемането на извършените услуги и доставки, когато ИЗПЪЛНИТЕЛЯТ се е отклонил от изискванията на ВЪЗЛОЖИТЕЛЯ или изпълнението на услугата и доставката, налице е частично изпълнение или изпълнението е с недостатъци;
3. чрез своя оправомощен представител да контролира във всеки един момент изпълнението на договора, без това да пречи на дейността на ИЗПЪЛНИТЕЛЯ.

**Чл**.11. ИЗПЪЛНИТЕЛЯТ се задължава:

1. да изпълни дейностите, предмет на договора, качествено и в срок, без да се отклонява от условията на договора и приложенията към него;
2. да доставя и влага при ремонтните дейности на МПС оригинални, нови и неупотребявани резервни части, материали и консумативи, които отговарят на изискванията на производителя на съответната марка и притежават сертификат за произход и качество;
3. да съставя и предоставя на ВЪЗЛОЖИТЕЛЯ всички документи във връзка с изпълнението на договора, съгласно условията на същия и приложенията към него;
4. да отстранява за своя сметка всички повреди или щети, нанесени при извършване на дейностите по настоящия договор върху МПС на ВЪЗЛОЖИТЕЛЯ;
5. да извършва за своя сметка отстраняването на повредите на МПС, възникнали в гаранционния пробег и дължащи се на лошо качество на извършения ремонт или на некачествени резервни части, както и репатрирането в следствие на това на моторното превозно средство до сервиза си;
6. при невъзможност за отстраняване на повреди по системите, възлите и агрегатите на дадено МПС, както и в случаите, когато отстраняването на повредите е изключително нерентабилно, да предостави на ВЪЗЛОЖИТЕЛЯ експертна оценка за състоянието на моторното превозно средство, доказваща нерентабилността или невъзможността за отстраняване на повредата;
7. при констатирани във връзка с конкретен ремонт други повреди на МПС да уведомява своевременно ВЪЗЛОЖИТЕЛЯ;
8. да приема с предимство за обслужване и ремонт в сервизния си център МПС на ВЪЗЛОЖИТЕЛЯ, независимо от натовареността на сервиза;
9. да осигури охрана на моторните превозни средства на ВЪЗЛОЖИТЕЛЯ, приети в сервизна му база, изчакващи доставка на части и извършване на ремонт.

**10**. след извършване на ремонт на МПС, задължително да проведе пътна проба на моторното превозно средство.

**Чл.**12. ИЗПЪЛНИТЕЛЯТ има право:

1. да получи от ВЪЗЛОЖИТЕЛЯ съответното възнаграждение по реда и при условията на настоящия договор;
2. да изисква приемането от ВЪЗЛОЖИТЕЛЯ на изпълнените дейности, когато те са извършени качествено и в срок съобразно условията на договора;
3. да използва алтернативни на оригиналните части след предварително съгласуване с ВЪЗЛОЖИТЕЛЯ.

VI. ГАРАНЦИОНЕН ПРОБЕГ И РЕКЛАМАЦИИ

**Чл.**13.(1). ИЗПЪЛНИТЕЛЯТ се ангажира с гаранционен пробег, както следва:

* За двигател - ………………..(минимум 25 000 км.);
* За трансмисия - ……………..(минимум 15 000 км.);
* За ходова част - ……………..(минимум 15 000 км.);
* За запалителна система и ел. оборудване - ……………( минимум 10 000 км.);
* За хранителна (горивна) система - ……………………..( минимум 10 000 км.);
* За смазочна система - ………..(минимум 15 000 км.);
* За спирачна система - ………..(минимум 15 000 км.);
* За кормилна система - ………..(минимум 15 000 км.);
* За охладителна (отоплителна) система - ……………….(минимум 15 000 км.);

1. . ИЗПЪЛНИТЕЛЯТ гарантира качеството на извършените работи и вложените резервни части за съответния гаранционен пробег, посочен в ал.1. ИЗПЪЛНИТЕЛЯТ се задължава преди достигане на гаранционния пробег да отстранява за своя сметка некачествено извършената работа, да подменя некачествената резервна част, както и да отстранява за своя сметка повредите, възникнали от некачественото изпълнение.
2. В случай на наличие на дефекти във вложените части, ИЗПЪЛНИТЕЛЯТ се задължава да подмени за своя сметка дефектните части, в срок от три дни от уведомяването му от страна на ВЪЗЛОЖИТЕЛЯ.
3. . Рекламацията се предявява на място в сервизна база на ИЗПЪЛНИТЕЛЯ. При невъзможност моторното превозно средство, с възникнала повреда през гаранционния срок на ремонта, да бъде придвижено до сервизната база на ИЗПЪЛНИТЕЛЯ на собствен ход, ИЗПЪЛНИТЕЛЯТ транспортира за своя сметка и в кратък срок авариралото МПС, от мястото на повредата до най-близкия си сервизен център.

(5) Рекламациите по предходната алинея се описват в рекламационен акт, изготвен и подписан от оправомощени представители на двете страни, с описание на вида на повредата, обстоятелствата, при които е настъпила и датата на събитието. В случай, че ИЗПЪЛНИТЕЛЯТ откаже да приеме рекламацията, същата се удостоверява от независима организация за контрол.

(6) . В случаите ал.2, изр. второ, започва да тече нов гаранционен пробег, равен на договорения в ал.1.

VII. ГАРАНЦИЯ ЗА ИЗПЪЛНЕНИЕ НА ДОГОВОРА

Чл. 14. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто) от стойността на договора без ДДС, а именно ......... (словом) лева, която служи за обезпечаване на изпълнението на задълженията на ИЗПЪЛНИТЕЛЯ по договора.

**Чл. 15**. Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ: УниКредит Булбанк" АД, гр. София, IB AN BG02 UNCR 7000 1501 0062 61, BIC: UNCRBGSF.

**Чл. 16 (1)**. Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

**1**. да бъде безусловна и неотменяема банкова гаранция, да съдържа задължение на банката – гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор.

**2.** да бъде със срок на валидност за целия срок на действие на Договора плюс 30 (тридесет) дни след изтичане срока на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 17 (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициент), която трябва да отговаря на следните изисквания:

**1**. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

**2**. да съдържа задължение на застрахователя - гарант да извърши плащане при първо писмено искане от възложителя, деклариращ, че е налице неизпълнение на задължение на изпълнителя или друго основание за задържане на гаранцията за изпълнение на договора му, без да е необходимо възложителят да обосновава и доказва претенцията си

**3.**  да бъде със срок на валидност за целия срок на действие на Договора плюс 30 (тридесет) дни след изтичане срока на Договора.

**4.** Не се допуска отложено или разсрочено плащане на застрахователната премия по застрахователния договор.

**(2)** Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ.

**Чл. 18 (1).** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

**1**. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 10 от Договора;

**2**. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

**3**. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 19**. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 20 (1)**. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случай:

**1**. ако ИЗПЪЛНИТЕЛЯТ не започне работа по изпълнение на договора в срок до 30 (тридесет) дни след датата на влизане в сила и ВЪЗЛОЖИТЕЛЯТ развали договора на това основание;

**2**. при пълно неизпълнение , в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на договора от страна на ВЪЗЛОЖИТЕЛЯ на това основание;

**3**. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 21** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание.Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 22** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в 7 (седем) дневен срок да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така, че във всеки момент от действието на Договора размерът на Гаранцията за изпълнение да бъде в съответствие с чл. 14 от Договора.

**Чл. 23** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

VIII. **САНКЦИИ ПРИ НЕИЗПЪЛНЕНИЕ**

Чл.24.(1) В случай, че по вина на ИЗПЪЛНИТЕЛЯ не бъде спазен срокът за извършване на доставка/предоставяне на услуга или не бъде изпълнено което и да е друго задължение по договора, същият дължи неустойка, в размер на 0,5% от стойността на договора, без ДДС, за всеки просрочен ден.

**(2).** Начисляването на неустойката започва от деня за забавата и продължава до деня, предхождащ този на изпълнението на съответното задължение. Когато от неизпълнението са произлезли вреди (включително и претърпени загуби и пропуснати ползи), чийто размер надвишава този на неустойката по предходната алинея, неустойката е в размер на причинените вреди.

**Чл. 25**. ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми ИЗПЪЛНИТЕЛЯ за това. В случай, че размерът на гаранцията не е достатъчен, ВЪЗЛОЖИТЕЛЯТ има право да прихване неустойката от дължимите по договора плащания.

**Чл. 26.** Плащането на неустойките, уговорени в този Договор, не ограничава правото на изправната Страна да търси реално изпълнение.

IX. ПРЕКРАТЯВАНЕ НА ДОГОВОРА

**Чл.27. (1)** Настоящият договор се прекратява:

* с изпълнение на неговия предмет;
* по взаимно съгласие на страните, изразено в писмен вид;
* при изтичане на срока или при изчерпване на стойността.
* по реда на чл. 118 от ЗОП.

**(2)** ВЪЗЛОЖИТЕЛЯТможе да прекрати договора без предизвестие, когато ИЗПЪЛНИТЕЛЯТ:

* забави изпълнението на някое от задълженията с повече от 5 (пет) работни дни;
* не изпълни изискванията описани в Глава IV от настоящия договор;
* не изпълни някое от задълженията си по договора;
* използва подизпълнител, без да е декларирал това в офертата си;

• бъде обявен в несъстоятелност или когато е в производство по несъстоятелност, или ликвидация.

**(3)** ВЪЗЛОЖИТЕЛЯТможе да прекрати договора с едноседмичнопредизвестие, без дължими неустойки и обезщетения и без необходимост от допълнителна обосновка.

X. СЪОБЩЕНИЯ

Чл.28. Всички съобщения между страните, свързани с изпълнението на настоящия договор са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ или ИЗПЪЛНИТЕЛЯ.

Чл.29. За дата на съобщението се смята:

* датата на предаване на ръка;
* датата, посочена в обратната разписка, когато е изпратено по пощата;
* датата на приемането, когато е изпратено по факс;
* датата на постъпването му в посочената от адресата информационна система, когато е изпратено по електронен път чрез електронна поща.
* чрез комбинация от тези средства.

Чл.30. За валидни адреси за приемане на съобщения, свързани с изпълнението на този договор и предаване на документи се смятат:

- за ИЗПЪЛНИТЕЛЯ: , тел , факс: , е - mail:

- за ВЪЗЛОЖИТЕЛЯ: , тел , факс: , е - mail:

Чл.31. При промяна на адреса, съответната страна е длъжна да уведоми другата страна, в тридневен срок от промяната. В случай, че съответната страна не изпълни това свое задължение, всички съобщения изпратени на последния валиден по договора адрес се считат за надлежно получени.

XI. ОБЩИ РАЗПОРЕДБИ

Чл.32.(1). Страните по договора не дължат обезщетение за претърпени вреди и пропуснати ползи, ако те са причинени в резултат на непредвидени обстоятелства по смисъла на §2, т. 27 от ДР на ЗОП.

1. . Ако страната, която е следвало да изпълни свое задължение по договора, е била в забава към момента на възникване на непредвидените обстоятелства, тя не може да се позовава на тях, при положение, че към момента на настъпване на срока за изпълнение тези обстоятелства не са били налице.
2. . Страната, която не може да изпълни задължението си поради непредвидени обстоятелства, е длъжна в 7-дневен срок от настъпването им да уведоми другата страна в какво се състоят и какви са възможните последици от тях. При неуведомяване в срок, съответната страна дължи обезщетение за вреди.
3. . Докато траят непредвидените обстоятелства се спира изпълнението на задълженията по договора. Срокът на договора автоматично се продължава със срока на действие на им.
4. . Не може да се позовава на непредвидени обстоятелства онази страна, поради чиято небрежност или умишлени действия същите са настъпили.

Чл.33. Настоящия договор може да бъде изменян по реда на чл. 116 от ЗОП.

Чл.34. Споровете по тълкуването и изпълнението на този договор се решават доброволно по взаимно споразумение между страните, а при непостигане на съгласие - по съдебен ред от компетентния съд в гр. София.

Чл.35. За неуредените в този договор въпроси се прилагат разпоредбите на действащото българско законодателство.

Настоящият договор се състои от ( ) страници и се подписа и подпечати в 2 (два) еднообразни екземпляра - по един за всяка от страните

Неразделна част от настоящия договор са следните приложения:

1. Приложение № 1- Технически изисквания;
2. Приложение № 2 - Списък на автомобилите собственост на „БДЖ Товарни превози” ЕООД;
3. Приложение № 3- Техническо предложение;
4. Приложение №4 –Ценово предложение.

ВЪЗЛОЖИТЕЛ ИЗПЪЛНИТЕЛ:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**инж. Любомир Симеонов Илиев**

*Управител на „БДЖ-Товарни превози” ЕООД*

**Съгласувано с :**

**…………………….. Ваня Флорова**

*Гл. юрисконсулт на „БДЖ-Товарни превози” ЕООД*

**……………………. Екатерина Савова**

*Директор „Финанси и администрация”*

**……………………. Диана Първанова**

*Ръководител отдел”Обща администрация”*

**…………………….. инж. Десислава Христова**

*И.д. Ръководител отдел „ОПП”*

**изготвил: ……………… Красимир Боянов**

*Главен експерт ОПП*